钦定古今图书集成/明伦汇编/氏族典/第412卷 > 杜枢
## 钦定古今图书集成/明伦汇编/氏族典/第412卷 > 杜枢

按《万姓统谱》：“枢，渥第三子。性强敏，以荫补官，为比部
员外郎。”有张彦方者，温成皇后母越国夫人客也，坐
奸利论死，语连越国夫人，开封不敢穷治，执政以后
故，亦不复诘。狱上，中书遣枢虑间，枢扬言将駮正，亟
改用，谏官陈升之切齿于枢。前此，御史中丞王举正
留百官班论张尧佐除宣徽使，枢常出班问其故，至
是，盖累月矣。坐是罪枢绌，监衡州税。